Author: Your User Name
Last saved by: Erko Kalev

K O R R AL D U S

Haapsalu,				 28. oktoober 2009 nr 602

Rendilepingu sõlmimine jalgpalliväljaku
rajamiseks MTÜ-ga Spordiklubi Haapsalu 

MTÜ Spordiklubi Haapsalu juhatuse liige Tarmo Tuisk on esitanud taotluse Haapsalu linna omandis oleva kinnistu Staadioni (asukohaga Tuksi/Bergsby küla, Noarootsi vald, Läänemaa, katastritunnusega 52001:001:0360, pindalaga 3,03 ha, sihtotstarve ühiskondlike ehitiste maa) pikaajaliseks rentimiseks kunstmurukattega jalgpalliväljaku väljaehitamise otstarbel maatükil suurusega 40m x 80m = 3600 m2. Maatükile rajatav jalgpalliväljak on avalikus kasutuses vähemalt 8 aastat, pakkudes spordibaasi kasutavatele sportlastele ja ümberkaudsetele elanikele täiendavaid lisavõimalusi vaba aja sportlikuks veetmiseks. Jalgpalliväljaku asukoht on staadioni kõrval kasutamata maa-alal vastavalt detailplaneeringule.
Seoses ülaltooduga ja juhindudes kohaliku omavalitsuse korralduse seaduse § 6 lg 3 p 2, § 30 lg 1 p 3; Haapsalu põhimääruse § 4 lg 1 p 3, § 35 lg 1 p 3; Haapsalu Linnavolikogu 30. juuni 1994 määrusega nr 11 kinnitatud „Haapsalu linnavarade valdamise, kasutamise ja käsutamise korra“ punkt 4.21 ja haldusmenetluse seadusest Haapsalu Linnavalitsus

k o r r a l d a b:

1. Anda MTÜ-le Spordiklubi Haapsalu (registrikood 80097901) rendile maatükk kunstmurukattega jalgpalliväljaku rajamiseks ja avalikuks kasutamiseks Haapsalu linna omandis oleval kinnistul Staadioni (asukohaga Tuksi/Bergsby küla, Noarootsi vald, Läänemaa, katastritunnusega 52001:001:0360, pindalaga 3,03 ha, sihtotstarve ühiskondlike ehitiste maa) järgmiselt:
1.1. renditava maatüki suurus on 3600 m2;
1.2. renditava maatüki asukoht on määratud detailplaneeringuga;
1.3. rendilepingu tähtaeg on 8 (kaheksa) aastat;
1.4. maatükk antakse tasuta kasutusse.
2. Linnakeskkonna osakonnal korraldada punktis 1 nimetatud maatüki rendilepingu sõlmimine.
3. Rendilepingu allkirjastamise õigus anda linnakeskkonna valdkonna aselinnapeale.
4. Käesolev korraldus teha teatavaks MTÜ Spordiklubi Haapsalu (asukoht Lihula mnt 10, 90507 Haapsalu) korralduse koopia saatmisega e-posti teel (haapsalu@spordibaasid.ee), linnakeskkonna osakonnale (R. Reinola).
5. Korraldus jõustub teatavakstegemisest.
6. Korralduse peale võib esitada kaebuse Tallinna Halduskohtule halduskohtumenetluse seadustikus sätestatud korras 30 päeva jooksul korralduse teatavakstegemisest.

Ingrid Danilov
Linnapea 					Erko Kalev
					Linnasekretär